La Comissió Europea (CE) espera, però, que “tot el bloc comercial” quedi exempt dels nous impostos. “No podem acceptar que la UE sigui dividida en diferents categories”, avisava ahir el vicepresident, Jyrki Katainen, en resposta a l’anunci del secretari de comerç britànic de viatjar la setmana que ve als Estats Units per “maximitzar” l’exempció per al Regne Unit. I és que el moviment de Londres posa en escac el principi d’unitat comercial del bloc comunitari, una política que és competència exclusiva de Brussel·les, que és, per tant, qui negocia en nom de tots els estats.